

**2015 жылға арналған мектепке дейінгі тәрбие мен оқытуға мемлекеттік білім беру тапсырысын, жан басына шаққандағы қаржыландыру және ата-ананың ақы төлеу мөлшерін бекіту туралы**

Ақмола облысы Бұланды ауданы әкімдігінің 2015 жылғы 1 сәуірдегі № а-04/121 қаулысы. Ақмола облысының Әділет департаментінде 2015 жылғы 29 сәуірде № 4771 болып тіркелді

      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңына, «Білім туралы» Қазақстан Республикасының 2007 жылғы 27 шілдедегі Заңының 6-бабының 4-тармағының 8-1)-тармақшасына сәйкес, Бұланды ауданының әкімдігі **ҚАУЛЫ ЕТЕДІ:**  
      1. Қоса беріліп отырған 2015 жылға арналған мектепке дейінгі тәрбие мен оқытуға мемлекеттік білім беру тапсырысы, жан басына шаққандағы қаржыландыру және ата-ананың ақы төлеу мөлшері бекітілсін.  
      2. Ақмола облысының Әділет департаментінде 2014 жылғы 6 мамырда № 4156 болып тіркелген «2014 жылға арналған мектепке дейінгі тәрбие мен оқытуға мемлекеттік білім беру тапсырысын, жан басына шаққандағы қаржыландыру және ата-ананың ақы төлеу мөлшерін бекіту туралы» Бұланды ауданы әкімдігінің 2014 жылғы 7 сәуірдегі № а-04/97 қаулысының күші жойылды деп танылсын.  
      3. Осы қаулының орындалуын бақылау Бұланды ауданы әкімінің орынбасары О.Қ. Смағұловқа жүктелсін.  
      3-1. Осы қаулының іс-әрекеті 2015 жылдың 1 қаңтардан бастап туындаған құқық қатынастарына таратылады.  
      Ескерту. Қаулы 3-1-тармағымен толықтырылды - Ақмола облысы  Бұланды ауданы әкімдігінің 01.07.2015 № А-07/213 (ресми жарияланған күнінен бастап қолданысқа енгізіледі) қаулысымен.  
      4. Осы қаулы Ақмола облысының Әдiлет департаментiнде мемлекеттiк тiркелген күнінен бастап күшiне енедi және ресми жарияланған күнінен бастап қолданысқа енгiзiледi.

*Аудан әкімі                                К.Испергенов*

Бұланды ауданы әкімдігінің  
2015 жылғы 01.04.      
№ а-04/121 қаулысына     
қосымша

**2015 жылға арналған мектепке дейінгі тәрбие мен оқытуға мемлекеттік білім беру тапсырысы, жан басына шаққандағы қаржыландыру және ата-ананың ақы төлеу мөлшері**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Мектепке дейінгі білім ұйымның түрі | Мектепке дейінгі тәрбие мен оқыту ұйымдарының тәрбиеленушілер саны | | Мектепке дейінгі білім беру ұйымдарының бір айға арналған жан басына шаққандағы қаржыландыру мөлшері (теңге) | | Бір тәрбиеленушіге жұмсалатын шығындардың орташа құны (теңге) | | Мектепке дейінгі білім беру ұйымдарының бір айға арналған ата-ананың ақы төлеу мөлшері (теңге) | |
| мемлекеттік | жекеменшік | мемлекеттік | жекеменшік | мемлекеттік | жекеменшік | мемлекеттік | жекеменшік |
| Балабақша | 490 | 0 | 21476 | 0 | 21476 | 0 | 6955 | 0 |
| Балалар толық күн болатын шағын орталық | 247 | 0 | 13523 | 0 | 13523 | 0 | 6955 | 0 |
| Балалар жарты күн болатын шағын орталық | 33 | 0 | 6762 | 0 | 6762 | 0 | 0 | 0 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК